Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 1 Pv 487/12/8810	Spišská Nová Ves, 1.3.2013
EEČ : 2-68-38-2013

U Z N E S E N I E

Trestná vec:	obvinená XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
pre prečin neodvedenia dane a poistného podľa § 277 ods. 1 Tr. zákona na tom skutkovom základe, že ako konateľka MIRMAR, s.r.o. Probstenerova cesta 668/6, XXXXX neodviedla Sociálnej poisťovni, pobočka XXXXX, ul. Elektrárenska č. 10 poistné za sociálne poistenie, ktoré zrazila z vymeriavacieho základu svojim zamestnancom v zmysle ust. § 141 až 143 Zákona č. 461/2003 Z. z. o sociálnom poistení a to za obdobie:
 
mesiaca február 2009 	vo výške 82,80,- €,
mesiaca máj 2009 		vo výške 82,80,- €,
mesiaca jún 2009 		vo výške 82,80,- €,

mesiaca január 2010		vo výške 86,40,- €,
mesiaca marec 2010 		vo výške 86,40,- €,
mesiaca máj 2010 		vo výške 86,40,- €,
mesiaca august 2010 		vo výške 86,40,- €,
mesiaca september 2010 	vo výške 86,40,- €,
mesiaca október 2010 	vo výške 86,40,- €,
mesiaca november 2010 	vo výške 86,40,- €,
mesiaca december 2010 	vo výške 86,40,- €,

mesiaca január 2011 		vo výške 96,45,- €,
mesiaca február 2011 	vo výške 89,35,- €,
mesiaca marec 2011 		vo výške 78,99,- €,
mesiaca apríl 2011 		vo výške 59,58,- €,
- 2 -

mesiaca máj 2011 		vo výške 77,17,- €,
mesiaca jún 2011 		vo výške 83,95,- €,
mesiaca júl 2011 		vo výške 59,58,- €,
mesiaca august 2011 		vo výške 59,58,- €,
mesiaca september 2011 	vo výške 73,00,- €,
mesiaca október 2011 	vo výške 59,58,- €,
mesiaca december 2011	vo výške 59,58,- €,

mesiaca január 2012 		vo výške 61,48,- €,
mesiaca február 2012 	vo výške 61,48,- €,
mesiaca marec 2012 		vo výške 61,48,- €,

teda spolu 1.920,85,- € napriek tomu, v týchto obdobiach v dňoch výplaty miezd, disponovala finančnými prostriedkami na odvod zrazeného poisteného
lebo zanikla trestnosť činu
Odôvodnenie:
Vyšetrovateľ OR PZ, Odboru kriminálnej polície v Poprade detašované pracovisko XXXXX uznesením sp. zn. ORP-385/OEK-PP-2012 z 18.07.2012 vzniesol XXXXX obvinenie pre prečin neodvedenia dane a poistného podľa § 277 ods. 1 Tr. zákona, na tom skutkovom základe, ako je uvedené vo výrokovej časti tohto uznesenia.
	Po skončení vyšetrovania vyšetrovateľ predložil vyšetrovací spis s návrhom na zastavenie trestného stíhania podľa § 215 ods. 1 písm. h/ Tr. poriadku.
	Preskúmaním vyšetrovacieho spisu som zistil, že k trestnej činnosti došlo tak ako je uvedené vo výrokovej časti tohto uznesenia, a že jej spáchanie obvinenou je preukázaná jej účtovnou dokumentáciou, ktorá preukazuje, že spoločnosť MIRMAR, s.r.o., Probstnerova cesta 668/6 XXXXX v rozhodujúcich disponovala dostatkom finančných prostriedkov na odvod zrazeného poistného.
	Preskúmaním vyšetrovacieho spisu som zistil i to, že obvinená XXXXX dňa 14.02.2013 do pokladne pobočky Sociálnej poisťovne v Spišskej Novej Vsi uhradila poistné za zamestnancov za obdobie pre ktoré jej bolo vznesené obvinenie, sumu 2.135,73,- €.

Táto skutočnosť vyplýva zo zápisnice o výsluchu zástupcu poškodenej strany z 18.02.2013, z príjmového pokladničného dokladu z 14.02.2013. 	

	Podľa § 215 ods. 1 písm. h/ Tr. poriadku prokurátor zastaví trestné stíhanie, ak zanikla trestnosť činu.

	Podľa § 86 písm. e/ Tr. zákona trestnosť činu zaniká aj vtedy, ak ide o trestný čin neodvedenia dane a poistného podľa § 277, skrátenia dane a poistného podľa § 276, nezaplatenia dane a poistného podľa 278, ak splatná daň a jej príslušenstvo, alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho  vyšetrovania mohol oboznámiť s jeho výsledkami.

	Keďže boli splnené podmienky účinnej ľútosti, bolo potrebné rozhodnúť tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Barabás
prokurátor